Kanî Masî de têgêrayîşê PDKyî zêdîyeno. Ewro dewa Qumriye de hêzanê PDKyî bendêko bîn ê kontrolî viraşt. Bi nê hawayî herêma Metîna de 3 rojan de 3 bendê kontrolî ameyî cakerdene.
Goreyê çimeyanê herêmîyan ewro heyetêk pê xeylêk wesayîtan derbazê bînaya qezaya Kanî Masî bi. Heyet de fermandarê Dihokî yê bi nameyê Şêx Elo û cigêrayoxê Wezaretê Pêşmergeyan Serbest Lezgînî ca girewtêne. Kanî Masî ra dima heyetî verê xo da Serzêrî.
Balkêş o ke nê 3 bendî Heftanînî ra heta qezaya Kanî Masî benê derg. Tay şiroveyî zî vanê ke na amdekarîya operasyonê dewleta tirke ya.
PDK her roje çekaranê xo û çekanê giranan herême de zêdîneno.  2 rojanê vîyarteyan de hêzanê gerîlayan çend reyî berpirsê nê bendan hîşyar kerdî zî hêzanê PDKyî goş nêda hîşyarîyan û kerdişê xo dewam kerdî.
